Håndboldklubben får økonomisk indsprøjtning på 300.000 fra nordjysk erhvervsmand.

Christian Lindberg Olsen, indehaver af restauranten Belle Epoque i Nykøbing Mors, har besluttet sig for at give den lokale håndboldklub 300.000 kroner. Det skriver Morsø Folkeblad. - I dagligdagen er jeg ikke voldsomt interesseret i håndbold, men det er altid sjovt, når den lille er i stand til at tirre de store - og der har Mors-Thy gjort det vanvittigt godt, og det var ærgerligt, at holdet ikke kom i finalen, siger Christian Lindberg Olsen til dagbladet. Det er dog ikke alene for sine blå øjnes skyld at erhvervsmanden sprøjter kapital klubben. - Mors-Thy er nok det bedste brand for Mors i år, og jeg håber da, at jeg ved at støtte klubben kan være med til at promovere øen og dermed også Belle Epoque, siger Christian Lindberg Olsen til Morsø folkeblad.